כביש 4313

כביש 4313 (או דרך רון ארד), מכונה מהעשור השני של המאה ה-21 גם בשם כביש עוקף באר יעקב, הוא כביש רוחב מקומי שמקשר את כביש 431, במחלף נס ציונה בסמוך לבאר יעקב, נס ציונה וראשון לציון במערבו, עם כביש 44, בסמוך למושבים ניר צבי, תלמי מנשה ולבסיס הצבאי צריפין במזרחו.

היסטוריה 
לצורך בנייתו בתוואי החדש היה צורך להמתין לפינוי חלקו הדרומי של מחנה צריפין.

לאורך שנים רבות, בטרם פינוי מחנה צריפין, שימש הכביש כגבולו הדרומי ולגישה אליו דרך שער ירושלים, אחד מארבעת שעריו המרכזיים.

שדרוג כביש 4313 ככביש עוקף באר יעקב, נעשה בידי חברת מע"צ. הכביש נחנך בשנת 2009 והוא דו-מסלולי ודו נתיבי לכל אורכו. 

הכביש מוגדר כדרך אזורית.

בחורף 2021 התרחשו הצפות בכביש.

ביוני 2020 נכלל הכביש בדו"ח של הרשות הלאומית לבטיחות בדרכים שהוגש לחברת נתיבי ישראל אליה הועבר הכביש לאחריות במועד מאוחר. הכביש נכלל כנספח מחוץ לקטגוריית ה"כבישים ללא אבא". בדו"ח נמצאו ליקויים רבים בתחום התקני התנועה והתימרור.

משנת 2017, נערך מדי שנה, בתוואי הכביש, מרוץ באר יעקב השנתי לזכר סלומון גבריה.

תיאור הכביש
בצדו המערבי של הכביש הוא עובר בסמוך לכפר הנוער יוענה ז'בוטינסקי. בשל היותו כפר נוער חקלאי, מאופיין הנוף בשטח ירוק. גם בקצהו המזרחי של הכביש קיימים שטחים ירוקים של שדות המושבים הסמוכים. ברובו של הכביש הנוף הולך ונעשה אורבני עקב הרחבת השכונות ביישובים הסמוכים לתוואי הכביש. בסמוך לשטחים עירוניים נבנו לאורך הכביש קירות אקוסטיים.

מצומת ניר צבי עד רחוב קלמן שור בראשון לציון, נקרא הכביש גם בשם "דרך רון ארד". 

אורך הכביש הוא 5.39 ק"מ.

כביש 423 

במחלף נס ציונה, כביש 423 עובר בתוואי של כביש זה.

צמתים ומחלפים לאורך הכביש

ראו גם 
 כבישי ישראל

קישורים חיצוניים

הערות שוליים

ישראל: כבישים
נס ציונה: תחבורה
ראשון לציון: תחבורה
באר יעקב: תחבורה